text: Sambært Tórshavnar kommunu, so hava borgarar sjálvir ábyrgdina av at halda sítt øki og gongubreytini framman fyri sína ogn ruddað og saltaða.
text: #000000
text: Býlinga- og íbúðarvegir koma seinast í røðini av vegum, ið verða ruddaðir og saltaðir av kommunu. Vit í nevndini vilja tískil heita á allar íbúgvar um at taka sær salt úr saltkassunum, sum standa framvið vegunum, soleiðis at tað er klárt at brúka, tá ið frostið kemur. Er saltkassin tómur, ber til at boðað kommununi beinleiðis frá á ella send eina áheitan til okkum í nevndini, so bera vit boðini víðari.
text: #000001
text: Um nógvur kavi legst, eru somu treytir galdandi. Rúm tíð kann ganga, áðrenn maskinur frá kommununi koma at grava, og tí hava vit sjálvi ábyrgdina av at tað er ráðiligt at koyra, áðrenn farið verður avstað. Um vit eru fleiri, sum fara út við spakanum, verður lættari hjá okkum øllum at ferðast trygt.
text: #000002
text: Sí nærri kunning um skyldur hjá borgarum og kavaruddingina hjá kommununi á:
text: #000003
text: Nevndin hevur kannað møguleikan at fáa privatan veitara at taka sær av kavaruddingini í býlinginum, men hendan loysnin er alt ov kostnaðarmikil fyri felagið. So góðu tit øll, lat okkum hjálpast at við at halda býlingin tryggan bæði fyri koyrandi og gangandi nú í vetur.
text: #000004
text: At enda vilja vit heita á íbúgvar um yvirhøvur at vísa varsemi og ansa eftir ikki at seta bilar í sving og onnur støð, har sýnið verður ringt. Parkeringsviðurskiftini eru avmarkað, og tí er umráðandi, at húskir við fleiri bilum enn tey hava pláss fyri í egnum túni parkera soleiðis, at bilarnir standa til so lítlan ampa fyri ferðsluna sum til ber.
text: #000005
text: Vit eru skelkaði av, at innkomuvegurin frá nýggja undirsjóvartunlinum, har loyvið verður at koyra 80 km/t, kanska verður lagdur kloss uppat býlinginum Inni á Gøtu og spæliplássinum fyri endan av Niðaragøtu. Nevndin í Eigarafelagnum Inni á Gøtu sendi mótmælið til býráðið, og vit vóru á fundi við Heðin Mortensen og Boða Haraldsen tann 8.apríl.
text: #000006
text: Vit søgdu frá okkara stóru ónøgd og fingu at vita, at eingin avgerð er tikin enn. Boði og Heðin kunnaðu okkum um støðuna millum kommunu, Landsverk og tunnilsfelagið. Tunnilin kemur upp stutt norðanfyri Hvítanes og útfra hesum hava Landsverk og tunnilsfelagið skitserað 4 uppskot til innkomuveg til Havnar.
text: #000007
text: Uppskotini kunnu síggjast við at trýsta á leinkjuna niðanfyri.
  Vit boðaðu frá, at vit eru hart ímóti uppskotunum 2, 3 og 4, tí vegurin liggur alt alt ov tætt við býlingin Inni á Gøtu. Í løtuni bíðar kommunan eftir eini ferðslu-analysu frá Landsverk, sum viðger uppskotini. Samskifti er eisini við Henrik Old, landsstýrismann. Avtalað varð, at býráðið gevur okkum kunning um málið, tá ein avgerð verður tikin.
text: #000008
text: Fyri stuttum kom fram, at nýggja innkoyringin til Havnar frá Eysturoyartunlinum er flutt munandi. Hetta fær nú álvarsligar avleiðingar fyri býlingin Inni á Gøtu.
text: #000009
text: Sambært broytingunum er ætlanin, at høvuðsvegurin til Havnar við nógvari tungari og skjóttkoyrandi ferðslu skal liggja kloss uppat býlinginum Inni á Gøtu, bert fáa metrar frá nærmastu húsunum í Ovarugøtu og Niðarugøtu og spælivøllinum hjá børnunum.
text: #000011
text: Eingin kunning hevur verið frá kommununi um hesar ógvisligu broytingar.
text: #000012
text: Nevndin hjá eigarafelagnum hevur í skundi sent mótmælisskriv til Tórshavnar kommunu, har vit krevja at fáa fund um hetta málið.
text: #000013
text: Leygardagin 7. juni kl. 9-14 verður Tórshavn Marathon og Heilsurenning. Sum vant, so verður ein partur av býnum stongdur fyri ferðslu. Í ár verður renningin runt í býnum, í størri mun enn undanfarnu ár, so hetta kemur sjálvsagt at ávirka ferðsluna.
text: #000014
text: Vit hava fingið áheitan frá Visit Tórshavn um at tað hevði verið frálíkt, um fólk høvdu kunnað farið oman á vegin tætt við býlingin og stuðlað rennarunum við at rópa á teir, sláa vit grýtulokum og ymiskt annað.
text: #000015
text: Kort yvir hvørjir vegir verða stongdir kann síggjast her
text: #000016
text: Alt økið Inni á Gøtu er nú 30 km/t sona
text: #000018
text: Sum tit kanska hava lagt til merkis, so eru bæði Ovara- og Niðaragøta nú blivnar 30 km/t sona. Vit vóna at hetta fer at gera gøtuna tryggari.
text: #000019